open-index/open-wikipedia-markdown huggingface dataset:
Zenerdiode

En **zenerdiode** er en halvlederdiode som blir sterkt ledende for spenninger over en gitt verdi, kalt diodens *zenerspenning*. Zenerspenningen gjelder for diodens sperreretning. I lederetningen oppfører zenerdioden seg som en vanlig halvlederdiode. Zenerdiodene blir hovedsakelig karakterisert av størrelsen på gjennomslagsspenningen (zenerspenningen, gjennombruddsspenningen, på engelsk *breakdown voltage*).

Det er to forskjellige fysiske fenomener som fører til sperreretningens spenningsbegrensning.
Den egentlige *zenereffekten* gjør seg gjeldende for spenninger under 5–6 volt. Her er det feltstyrken i krystallet som fører til at det blir ledende. For høyere spenninger skyldes spenningsbegrensningen den såkalte «lavineeffekten» (på engelsk *avalanche breakdown*), hvor mange elektroner slås løs av de få som løsner først.

Zenereffekten har en *negativ* temperaturkoeffisient og lavineeffekten en *positiv*. For zenerdioder hvor zenerspenningen er angitt til om lag 5,6 volt virker begge effektene samtidig og slike dioder oppviser derfor ganske temperaturstabile spenninger. De fleste småsignal bipolare transistorer oppviser en brukbar god zenerdiode i området 5–6 volt for B-E-dioden.

Zenerdioder karakteriseres også av maksimal effekt som kan tilføres dioden, i kombinasjon med hvor godt den kan kjøles.

Videre karakteristika for zenerdioder er deres *dynamiske resistans*, *lekkstrømmen* for lavere spenninger enn zenerspenningen, *støyen* som produseres og som nevnt *temperaturkoeffisienten* for spenningen. Støyen er bredbåndet og hvit med høy kvalitet (se hvit støy).

Som komponent kan zenerdioder leveres i spenningsområdet 1,5 til 100 volt, og for høyere spenninger i spesielle tilfeller. Oppdelingen av spenningsverdiene er gjerne hentet fra rekkene E6, E12 og E24 (se motstand), de leveres altså oppdelt mellom 6 og 24 verdier per dekade.

Betegnelsen kommer av navnet til den amerikanske fysikeren Clarence Melvin Zener (1. desember 1905&ndash;15. juli 1993) som oppdaget zenereffekten.

## Bruksområder

Zenerdioder brukes svært ofte til å fastsette en spenning til en høvelig verdi i en gitt applikasjon. En svært typisk bruksmåte er å fø dioden via en seriemotstand fra en noe varierende spenningskilde og bruke spenningen over dioden som en stabil spenning (som ikke kan belastes mye). En slik konfigurasjon kalles en parallellregulator. Koples to like zenerdioder i serie rygg mot rygg har vi fått en komponent som sammen med en strømbegrensende motstand klipper vekselspenningssignaler symmetrisk med en amplitude som ligger noe over zenerspenningen.

Zenerspenningen er ikke særlig nøyaktig, ikke særlig stabil over strømtilførsel eller temperatur. Zenerdioder brukes derfor sjelden i presisjonskoplinger. Den er ellers en billig komponent.

## Programmerbare hoppere på zenerdioder
En zenerdiode basert på et omvendt forspent emitterkryss for en integrert plan npn-transistor («overflate-zenerdiode») skiller seg fra diskrete zenerdioder med en liten begrensende stabiliseringsstrøm.

## Merknader


## Eksterne lenker
*
Bobbie Peers

**Bobbie Daniel Kennaugh Peers** (født 1974) er en norsk filmregissør og forfatter. I 2006 vant han Gullpalmen for beste kortfilm under Cannes filmfestival 2006 med filmen *[[Sniffer]]*. Dette var Norges første Gullpalme.

## Utdannelse
Peers er utdannet ved London International Film School (1997–1999).

## Filmkarriere
Peers vant i 2006, som første norske filmregissør, Gullpalmen på filmfestivalen i Cannes for kortfilmen *Sniffer*. Han har etter det jobbet som regissør, manusforfatter og tekstforfatter. Han debuterte i 2015 med sin første spillefilm, som fikk tittelen *[[Dirk Ohm – Illusjonisten som forsvant]]*, med den tyske skuespilleren August Diehl i hovedrollen.  

## Bibliografi
Som tenåring fikk Peers, som første nordmann, gjestestriper på trykk i *[[Larsons Gale Verden|Larsons gale verden]]*.

I 2015 ga Peers ut den første boken i en serie om tolvåringen William Wenton. Boken ble en stor suksess, og ble solgt til 38 land. I 2016 vant han Barnas bokpris og Bokslukerprisen for *Luridiumstyven*.

### William Wenton-serien
* 2015: *[[Luridiumstyven]]* ISBN 9788203259203
* 2016: *[[Kryptalportalen]]* ISBN 9788203261909
* 2017: *[[Orbulatoragenten]]* ISBN 9788203262760
* 2018: *[[Apokalypsegeneratoren]]* ISBN 9788203263958
* 2019: *Kaosparalysatoren* ISBN 9788203265228
* 2020: *Sentrifugalkatastrofen* ISBN 9788203267963

### ''Oppdagerklubben''
Boksserien *Oppdagerklubben* er for noe yngre barn enn bøkene om William Wenton.
* 2019: *Marshmallowmaskinen* ISBN 9788203265235
* 2019: *Skilpaddekanonen* ISBN 9788203265242
* 2020: *Papegøyehelikopteret* ISBN 9788203266720
* 2020: *Snøfreserduellen* ISBN 9788203267970
* 2021: *Nudelpuddelen* ISBN 9788203365478
* 2021: *Paraplyglefseren* ISBN 9788203365577
* 2022: *Kakkilakken* ISBN 9788203379307
* 2023: *Mellefantene* ISBN 9788203399718

### Andre utgivelser
* 2020: *SOS julaften*, lydbok ISBN 9788234006036
* 2021: *Førstehjelp for drapsmenn*, kriminalroman ISBN 9788203368646
* 2021: *Marvin Mellom og Fred på jorden*, barnebok ISBN 9788203369117
* 2022: *Jula er her! – 24 fantastiske julehistorier for barn*, medforfatter ISBN 9788234009648

## Filmografi
* 2018: *To Plant a Flag* (kortfilm)
* 2015: *[[Illusjonisten Dirk Ohm]]* (spillefilm)
* 2014: *Grønnsakshagen* (TV-pilot)
* 2013: *Folk som faller* (kortfilm)
* 2008: *Krokettmatchen* (kortfilm)
* 2007: *Down Under* (kortfilm)
* 2007: *Spandexmann* (kortfilm)
* 2006: *Sniffer* (kortfilm)

## Referanser


## Eksterne lenker
* 
* 
* Mannen fra Cannes – Lørdagsportrett i *[[Dagsavisen]]*
Marconi Company

**Marconi Company** var et britisk telekommunikasjon- og ingeniørselskap som teknisk sett eksisterte under dette navnet fra 1963 til 1987. Navnet ble utviklet av tidligere varianter av navnet og strukturer, og spenner fra perioden av grunnleggelsen i 1897 til 2006, og i løpet av denne tiden gjennomgikk selskapet mange forandringer, fusjoner og oppkjøp. Selskapet ble grunnlagt av den italienske oppfinneren Guglielmo Marconi under navnet *The Wireless Telegraph & Signal Company*. Selskapet var en pioner innenfor trådløs langdistansekommunikasjon (radiobølger) og massemediakringkasting, og utviklet seg til å bli et av Storbritannias mest suksessfulle industriselskaper.

I 1946 ble selskapet kjøpt opp av English Electric. Dette selskapet fusjonerte så inn i General Electric Company (GEC) i 1968, men Marconi beholdt navnet begge gangene.

I 1999 ble selskapets forsvarsdivisjon, Marconi Electronic Systems, kjøpt opp og slått sammen med British Aerospace til BAE Systems. I 2006 hadde det resterende selskapet (kjent som Marconi plc) store finansielle problemer, som gjorde at det kollapset, og mesteparten av verdiene ble kjøpt opp av Ericsson.

Firmaet utdannet blant annet telegrafistene til RMS «Titanic».

## Navnehistorikk
*1897–1900: The Wireless Telegraph & Signal Company
*1900–1963: Marconi's Wireless Telegraph Company
*1963–1987: Marconi Company Ltd
*1987–1998: GEC-Marconi Ltd
*1998–1999: Marconi Electronic Systems Ltd
*1999–2003: Marconi plc
*2003–2006: Marconi Corporation plc

## Referanser


## Eksterne lenker
Rochdale AFC

**Rochdale Association Football Club** er en engelsk fotballklubb. Klubben ble stiftet i 1907, og ble valgt inn i The Football League i 1921. «The Dale», som er kallenavnet til Rochdale, spiller hjemmekampene sine på Spotland Stadium i Rochdale. Byen Rochdale ligger i den engelske regionen Nordvest-England. 

## Spillerstall
Oppdatert 1. oktober 2024.

### Utlånte spillere

## Meritter
* Beste ligaresultat: Nr. 2 i 3. divisjon (nord) i 1923/24 og 1926/27.
* Beste resultat i FA-cupen: 5. runde i 1990 og 2003.
* Beste resultat i Ligacupen: Finalist i 1962.

## Klubbrekorder
* Største seier: 8-1 over Chesterfield i 3. divisjon (nord) den 18. desember 1926. 
* Største tap: 1-9 mot Tranmere Rovers i 3. divisjon (nord) den 25. desember 1931. 
* Flest ligakamper: 317 kamper, Graham Smith fra 1966 til 1974.
* Flest ligamål: 119 mål, Reg Jenkins fra 1964 til 1973.
* Flest ligamål i en sesong: 44 mål, Albert Whitehurst, 1926/26 i 3. divisjon (nord).
* Yngste ligaspiller: 16 år og 105 dager, Zac Hughes den 19. september 1987.
* Dyreste spillersalg: Stephen Bywater, £400 000 fra West Ham United i august 1998.
* Dyreste spillerkjøp: Paul Connor, £150 000 til Stoke City i mars 2001.

## Litteratur
* Rollin, Glenda & Rollin, Jack (2004): *SKYSPORTS FOOTBALL YEARBOOK 2004-05*. Headline Book Publishing, London. ISBN 0-7553-1311-9

## Referanser


## Eksterne lenker
* 
*  Klubbside fra BBC
*  Oversikt over klubbens resultater i liga og cup
*  Uavhengig nettsted om Rochdale AFC
RFactor

***rFactor*** er et bilspill utviklet av Image Space, Inc (ISI). I rFactor kan spilleren kjøre mange forskjellige typer biler, fra open wheels til gatebiler, i tillegg har spilleren muligheten til å kjøre om natta og om dagen. rfactor har ikke fått lisenser til å bruke ekte bilmerker, slik at bare finnes fiktive biler i spillet. Enkelte spillere har derfor dannet mod-grupper som lager ekte biler til spillet som andre kan laste ned.
## Referanser


## Eksterne lenker
*
Nordfjord Ungdomskorps

**Nordfjord Ungdomskorps** (NUK) er et av de største kretskorpsene i landet, og talte i 2006 ca. 80 aktive medlemmer. Korpset ble stiftet i 1981, og feiret i 2006 sitt 25-årsjubileum. NUK har, trass i navnet, medlemmer fra hele Sogn og Fjordane, samt fra Kolbotn i Akershus. Dessuten har mange NUK-ere fortsatt i korpset etter at de har flyttet til byer som Trondheim og Bergen for å studere. 

NUK har normalt fire helgesamlinger i året, der den siste er konserthelg. Ofte inviterer en  gjesteartister til å opptre med korpset på avslutningskonserten.
Welsh Cob (seksjon D)

**Welsh Cob** er en ponnirase fra Wales. Den er en kraftig og velbygd ponni og den er sterk og flink til å ta seg frem i ulendt terreng.

Welsh cob-en blir gjerne brukt til sprang- eller dressurridning for barn og voksne. Den har korte, kraftige ben, mye hovskjegg og tykk man og hale.

Cob-en er Welsh-rasens største seksjon, altså D (det finnes A, B, C, og D, pluss Welsh Part Bred, som  vanligvis er welsh cob ponni krysset med fullblods.)

Seksjon D omfatter ponnier på 137&nbsp;cm og oppover, uten noen øvre grense (over 148&nbsp;cm er de ikke ponni). I virkeligheten er mange av dagens seksjon D Cober 152&nbsp;cm og mer – noe som gjenspeiler markedets krav.

Welsh Cob-ponnien har et naturlig talent for sprang, og er nøysom og hardfør.

Hodet er en større kopi av fjellponniens. Halsen er velformet, og hingstene har en tydelig mankam. Hodet er tørt. Kroppen, «midtparten» av en Cob er dyp, skal være godt sluttet og ha velutviklede ribben. Det er stor styrke i rygg og lend. Hovene er alltid velskapte, og hornet er som regel spesielt tykt. På hælene ser man silkeaktig hovskjegg. Det er den kraftige bakparten og vinklingen i hasene som skaper de storartede cob-bevegelsene.

De fire hingstene som opptrer oftest i WPCS stamboken er de følgende; Trotting Comet (f. 1840), True Briton ( f. 1830), Cymro Llwyd (f. 1850) og Alonzo the Brave (f. 1866)
Ådalen (Sverige)

**Ådalen** er en dal i kommunene Kramfors og Sollefteå i Sverige og motsvarer Ångermanälvens dalføre nedstrøms Junsele.

Ådalen er kjent for hendelsene rundt en arbeidskonflikt våren 1931, kjent som Ådalshändelserna, der fem arbeidere ble skutt og drept av militære som var satt inn for å beskytte kontraktsarbeidere som arbeidsgiverne hadde satt inn under en streik. Det strides fortsatt om hvor ansvaret for hendelsene skal plasseres og hendelsene i Ådalen virket polariserende på svensk politikk. I 1969 ble det laget en spillefilm om hendelsene, *[[Ådalen 31]]* regissert av Bo Widerberg.

Menstadslaget i Norge noe senere samme år blir sett på som en tilsvarende hendelse, dog ikke med samme tragiske utfall.

## Referanser
Kirkeakademi

Et **kirkeakademi** er et forum innen en rekke lutherske og katolske menigheter for dialog mellom kirke-, kultur og samfunnsliv.  Lokalt baserte aktiviteter, som i stor grad drives av frivillige og markerer seg slik som en økumenisk legfolksbevegelse. 

Rundt 70 lokale akademier er samlet i den nasjonale sammenslutningen Norske kirkeakademier. Denne deler årlig ut Brobyggerprisen.

## Eksterne lenker
* Norske kirkeakademier
Nick Hornby

**Nick Hornby** (født 17. april 1957 i Redhill i Surrey) er en britisk forfatter og essayist som bor på Highbury i Islington i London.

## Biografi
Nick Hornby vokste opp i Maidenhead og hadde sin skolegang ved Maidenhead Grammar School og ved Jesus College (Cambridge). Han er sønn av sir Derek Hornby, som var forretningsmann og hadde sine røtter fra den engelske overklassen. Da Nick var elleve år gammel skilte foreldrene seg. Etter videregående skole (*secondary school*) studerte han engelsk litteratur på Cambridge University og jobbet som lærer for utenlandske studenter i engelsk og i firmaet Samsung før han i 1983 startet sin karriere som freelancejournalist og forfatter.

## Bibliografi
### Romaner
* (1992) *Fever Pitch* – Utgitt på norsk som *Tribunefeber*. Oversatt av Isak Rogde og Ulf Rogde (Aschehoug, 1997)
* (1995) *[[High Fidelity]]* – Utgitt på norsk som *High Fidelity*. Oversatt av Knut Ofstad. (Aschehoug, 1997)
* (1998) *About a Boy* – Utgitt på norsk som *Gutter er gutter*.Oversatt av Knut Ofstad. (Aschehoug, 1998)
* (2002) *How to be good* . – Utgitt på norsk som *Et godt menneske*. Oversatt av Linn Øverås. (Aschehoug, 2001)
* (2005) *[[Fritt fall (roman)|A long way down]]*  – Utgitt på norsk som *Fritt fall*. Oversatt av Linn Øverås. (Aschehoug, 2005)
* (2007) *Slam* – Utgitt på norsk som *Slam*.  Oversatt av Kyrre Haugen Bakke. (Aschehoug, 2008)
* (2009) *Juliet, Naked* – Utgitt på norsk som *Juliet, naked*. Oversatt av Kyrre Haugen Bakke. (Aschehoug, 2010)

### Drama
(2009) *An Education* — regissert av Lone Scherfig

### Noveller
* (1998) *Faith*
* (2000) *Not a Star*
* (2002) *Nipple Jesus*
* (2005) *Otherwise Pandemonium*
* (2012) *Everyone's Reading Bastard*

### Sakprosa
* (1992) *Contemporary American Fiction*
* (2003) *31 Songs* (også utgitt som *Songbook* i USA) – Utgitt på norsk som *31 sanger*. Oversatt av Morten Ståle Nilsen. (Aschehoug, 2003)
* (2004) *The Polysyllabic Spree*
* (2006) *Housekeeping vs. the Dirt*
* (2008) *Shakespeare Wrote for Money*
* (2012) *More Baths Less Talking*

## Filmer av bøkene hans

* (1997) *Fever Pitch* — regissert av David Evans
* (2000) *High Fidelity* — regissert av Stephen Frears
* (2002) *About a Boy* — regissert av Chris Weitz og Paul Weitz
* (2005) *Fever Pitch* — regissert av Bobby Farrelly og Peter Farrelly
* (2010) *An Education* — regissert av Lone Scherfig

## Referanser


## Eksterne lenker
* 
* 
* Nick Hornby hos Aschehoug forlag
* Offisielt britisk nettsted fra utgiveren Penguin Books
* 2003 Q&A with author, spørsmål og svar med forfatteren 2003
* Nick Hornby hos *British Council*
Gemini 6A

**Gemini 6A** var en bemannet romferd i NASA sitt Gemini-program.
Det var den femte bemannede romferden i programmet, den 13. bemannede amerikanske romferden og den 21. bemannede romferd gjennom alle tider.
Dette var den siste Gemini-ferden som brukte batterier som primær energi-kilde.

## Mannskap
**Mannskap**
*Wally Schirra, Command Pilot
*Thomas Stafford, Pilot

**Backup mannskap**
*Virgil I. Grissom, Command Pilot
*John Young, Pilot

## Høydepunkter fra ferden

Gemini 6A sine primære mål var:
*Gemini 6a skulle opprinnelig dokke med et "Agena Target Vehicle". På grunn av en feil i Agena, bare 6 minutter etter oppskytingen av denne, ble dette kansellert. Dette medførte at NASA besluttet å endre ferdens oppdrag til et møte med et annet Gemini-fartøy, Gemini 7. Det nye oppdraget for Schirra og Stafford ble da gitt navnet Gemini 6A.
*Gemini 6A sin første oppskyting skulle skje før Gemini 7 ble skutt opp, men Titan 2-raketten sluknet ved oppskyting. 3 dager senere kom endelig romfartøyet seg opp i rommet.
*Schirra styrte romfartøyet mot møtet med Gemini 7, som fant sted 15. desember 1965. I formasjon fløy de to Gemini-kapselene rundt hverandre, og kom så nært som 30 cm fra hverandre, men uten å docke eller berøre. De to fartøyene holdt formasjon i 5 timer. Dermed var et av hovedmålene for Gemini-programmet, møte mellom romfartøy i jord-bane, oppnådd.

## Trivia
* Like før alle romfarerne på Gemini 7 og 6A skulle ta en sovepause, hadde mannskapet på Gemini 6 en overraskelse for alle, inklusive bakke-kontrollen i Houston, da følgende melding kom fra rommet:
***Gemini VII, this is Gemini VI. We have an object, looks like a satellite going from north to south, probably in polar orbit. . . . Looks like he might be going to reenter soon. Stand by one. . . . You just might let me to pick up that thing.... I see a command module and eight smaller modules in front. The pilot of the command module is wearing a red suit.*
**Når dette var sagt, kom lyden av sangen "Jingle Bells" spilt på en munnspill sammen med lyden fra en håndfull med små bjeller over høytaleren. The Smithsonian (Smithsonian magazine, December 2005) mener at dette er de aller første musikk-instrumentene spilt i verdensrommet, og har disse på utstilling.

## Bilder


Fil:Gemini VI Launch - GPN-2000-000612.jpg|Oppskytingen av Gemini 6A.
Fil:Gemini 7 in orbit - GPN-2006-000035.jpg|Møtet mellom Gemini 6A og Gemini 7
Fil:Gemini 6 7.jpg|Gemini 7 sett fra Gemini 6A


## Referanser
Ibsens gate (Bergen)

:::*Se [[Ibsens gate|pekerside]] for flere forekomster av Ibsens gate.*

**Ibsens gate** er en gate i Bergen som strekker seg fra  Danmarksplass til Haukelandsveien. Gaten er identisk med fylkesvei 255.

Området lå før 1915 i Årstad herred som da ble innlemmet i Bergen. Den ble i 1916 oppkalt etter Henrik Ibsen (1828&ndash;1906). Før denne tid fantes ikke gatenavn eller nummerering. I gaten finnes nr. 104 Kronstad telefonsentral, som ble oppført i 1929 og er tegnet av arkitekt Per Grieg.

## Eksterne lenker
* Bergen byleksikon på nett, om Ibsens gate
Namsskogan Familiepark

**Namsskogan Familiepark** er en dyre- og fornøyelsespark i Namsskogan kommune i Namdalen, Trøndelag fylke. Parken ligger rundt *Tronestjønna*, ved tettstedet Trones, langs E6. Parken åpnet i 1989 og hadde i 2011 over 52 000 besøkende. Om sommeren er parken åpen hver dag, mens det resten av året tas imot forhåndsavtalte grupper. Om vinteren finnes et lite alpinanlegg inne i parken, rett ved de store rovdyrene. 

I Namsskogan Familiepark finnes det over 30 ulike arter av dyr, blant annet bjørn, ulv, gaupe, rødrev, fjellrev, jerv, oter, elg, hjort, tiur, hare, piggsvin, rein, ilder og mange andre kjæledyr, fugler og husdyr. 

Det er også en rekke aktiviteter i parken, som alpinracer, bungeetrampoline, krasjbåter og tøffingetårn. Hver sommer spilles det magiske rocketeateret Rebella Hex. Parken byr dessuten på håndverkere i arbeid, eget galleri, kafeer og en butikk. I 2012 bygget Namsskogan Familiepark et eget teaterbygg til Rebella Hex.

## Se også
* Rovdyrsenteret i Namsskogan

## Eksterne lenker
*
Genetisk variasjon

**Genetisk variasjon** er summen av forskjeller i genotypene til individene i en populasjon.
Variasjonen oppstår gjennom rekombinasjon, migrasjon og mutasjon.
Samtidig er genetisk variasjon en forutsetning for andre prosesser, som ikke hadde vært mulige uten arvelige forskjeller mellom individer, nemlig naturlig seleksjon, seksuell seleksjon, kunstig seleksjon og gendrift.

*Genetisk variasjon* må ikke forveksles med begrepet *[[variabilitet]]* som ble brukt av blant andre Charles Darwin og som sikter til at levende vesener har en *tendens* til å frembringe ikke-identisk avkom ved formering.

Det er bare små forskjeller i gensammensetningen mellom individer innen en art.

Hos mennesker medvirker variasjonen til at vi alle er forskjellige.

Vi har både forskjellige utseende og andre egenskaper. Noen ganger kan forskjellene gi mer dramatiske utslag og føre til at vi blir alvorlig syke.

## Se også
*Evolusjonsteori
*Naturlig seleksjon

## Referanser
Erland Løkken

**Erland Anton Lie Løkken** (født 1940) er en norsk gårdbruker, offiser og politiker (Sp). Han var Dovres ordfører fra 1995 til 2007.

Han har drevet slektsgården Brekka og vært kaptein ved Heimevernsskolen på Dombås.

Han er gift med lærer Maja Gule og har to sønner. Han er bror av flyveleder og lokalhistoriker Hans Olav Løkken.

## Referanser
Stiftelsen Arkivet

**Stiftelsen Arkivet**, også kjent som **ARKIVET freds- og menneskerettighetssenter**, er en norsk stiftelse som holder til sentralt i Kristiansand, og er ett av åtte freds- og menneskerettighetssentre i Norge. Senteret er både et minnested og et fremtidsrettet forsknings- og formidlingssenter med nasjonalt nedslagsfelt. Direktør fra 15. april 2021 er Kristine Storesletten Sødal.

## Historie
ARKIVET freds- og menneskerettighetssenter er lokalisert i Vesterveien 4 på Bellevue, i Arkivet som under andre verdenskrig var Gestapos hovedkvarter på Sørlandet. Fra 1942 til 1945 fungerte bygningen som politistasjon for det tyske sikkerhetspolitiet. Det ble innredet celler og torturkammer i det som tidligere hadde vært et statsarkiv. Mange ble utsatt for brutale forhør og tortur. Under andre verdenskrig ble bygningen kjent som «skrekkens hus» og «torturens høyborg».

Stiftelsen Arkivet overtok bygget ved en formell overlevering 9. april 1999. 8. mai 2001 åpnet senteret for historieformidling og fredsbygging. 1. februar 2018 byttet senteret navn til ARKIVET freds- og menneskerettighetssenter. 

## Dagens virksomhet
ARKIVET freds- og menneskerettighetssenter har i dag fire virkeområder; forskning, formidling, dokumentasjon og undervisning. 

Senteret har et bredt samfunnsoppdrag:

* Ta vare på den historiske bygningen Arkivet, og utvikle denne som formidlingsarena.
* Bidra til at Norge oppfyller sine forpliktelser til opplæring av barn og unge i demokrati og menneskerettigheter.
* Drive et aktivt formidlingsarbeid som bygger opp om et samfunn forankret i åpenhet, demokrati, menneskeverd og mangfold.
* Medvirke til å styrke demokrati, fred og menneskerettigheter gjennom kunnskapsformidling og holdningsfremmende virksomhet basert på forskning og dokumentasjon.

I 2015 ble Norsk senter for krigsseilerhistorie (NSK) etablert ved ARKIVET freds- og menneskerettighetssenter, på oppfordring fra Jon Michelet. Norsk senter for krigsseilerhistorie skal forske på, dokumentere og formidle det som er en viktig del av vår historie. NSK står blant annet ansvarlig for drift av Krigsseilerregisteret og Minnehallen.no.

ARKIVET freds- og menneskerettighetssenter samarbeider med Falstadsenteret om Fanger.no - Norsk digitalt fangearkiv. Siden 2020 har Fanger.no vært åpent tilgjengelig som et digitalt arkiv over nordmenn i fangenskap under andre verdenskrig.

2016 ble ressurs- og kompetansesenteret PLATTFORM etablert for å koordinere og drive forebyggingsarbeidet i regionen fremover. PLATTFORM - Norsk institutt for forebygging av radikalisering og voldelig ekstremisme er et tverrinstitusjonelt samarbeid mellom fagmiljø innen politi, kommuner og forskning.

22. august 2025 ble det klart at et nytt nasjonalt senter for innsats mot radikalisering og voldelig ekstremisme blir lagt til ARKIVET og Kristiansand.

## Referanser


## Eksterne lenker
*
Metepec (México)

**Metepec** (nahuatl: *Metepēc*; matlatzinca: *Nepinta-Tuhi*; otomí: *Ntaguada*) er en by og en kommune i den meksikanske delstaten México. Byen befinner seg like øst for delstatshovedstaden Toluca, og en del av Tolucas storbyområde strekker seg inn i kommunen. Mexico by ligger 50 kilometer lenger øst. I 2010 hadde byen Metepec 28&nbsp;205 innbyggere, mens det bodde 214&nbsp;162 innbyggere i hele kommunen. Kommunens areal er på 70,43 km².

Navnet *Metepec* nahuatl og betyr «maguey-åsen».

Kommunens største inntektskilde er industri. Deretter følger turisme og eksport av håndverk. I 2012 fikk Metepec status som «Pueblo Mágico».

## Referanser


## Eksterne lenker
* 
* Offisielt nettsted 
* Metepec hos Enciclopedia de los Municipios de México
High Fidelity

***High Fidelity*** (engelsk *High Fidelity*) er en roman av den engelske forfatteren Nick Hornby. Den beskriver en engelsk mannsverden fra 1980- og 90-tallet: musikk, romantikk, samvittighetsnag. 

«High Fidelity» handler om Rob Fleming og hans liv som mann. Han er i midten i 30-årene, eier en musikkbutikk i storbyen London sammen med noen venner som er opptatt av topp-fem-lister og har hele leiligheten sin full av vinylplater og CD-er. Når historien hans starter, har hans kjæreste Laura forlatt ham. Dette får ham til å starte sin «40-årskrise» litt for tidlig. Han begynner å tenke på livet sitt og oppsøker sin topp-fem av store forelskelser for å finne ut hvordan alle damene han har dumpet har hatt det i årenes løp.

«High Fidelity» blir sammen med  romanene «Tribunefeber» og  «Gutter er gutter» plassert blant de beste romanene som beskriver mennenes syn, følelser og problemstillinger i livet i litteraturen. Disse romanene blir ofte derfor anbefalt kvinnen som vil forstå det mannlige kjønn bedre. Romanen tolker også menneskets dobbelmoralske dilemma der man vil være evig ung og ikke bli voksen.

## Film
Boken ble filmatisert i Stephen Frears' regi, med premiere i 2000. Også filmen har tittelen *High Fidelity*. Hovedrollene ble spilt av John Cusack som Rob Gordon og Iben Hjejle som Laura. På rollelisten stod også Jack Black, Catherine Zeta-Jones, Joan Cusack, Tim Robbins, Todd Louiso, Bruce Springsteen, Lisa Bonet og Lili Taylor.

## Musikal
Broadway musikal fra 2006 basert på boken med handling av David Lindsay-Abaire, sangtekster av Amanda Green og musikk av Tom Kitt.
Almoloya de Juárez

**Almoloya de Juárez ** er en kommune i *sone I* av delstaten México i Mexico.

## Eksterne lenker
* Informasjon om Almoloya de Juárez kommune  (spansk)
Utviklingsroman

**Utviklingsroman** er en litterær tradisjon der man følger en eller flere personers personlig utvikling gjennom en periode fra deres problem starter til den slutter. Utviklingsromanen skiller seg ut fra et slektende begrepet dannelsesromanen ved at hovedpersonen/ene har en aktiv innstilling og selv tar hovedansvaret for sin utvikling. 

## Kjente utviklingsromaner
* *[[Lillelord]]* av Johan Borgen (1955)
* *Utsikt til paradiset* av Ingvar Ambjørnsen (1993)
* *[[Fugledansen]]* av Ingvar Ambjørnsen (1995)
* *[[High Fidelity]]* av Nick Hornby (1995)
* *Brødre i blodet* av Ingvar Ambjørnsen (1996)
* *Elsk meg i morgen * av Ingvar Ambjørnsen (1999)
Slobodan Medić

**Slobodan Medić** (serbisk: **Словoдaн Meдћ**, født 1966, død 31. desember 2013 ved Sremska Mitrovica) var kommandant for den serbiske militære spesialenheten Skorpionene (*Škorpiona / Шкорпиона*). Han ble gjenkjent på et videoopptak hvor han og andre soldater (som han hadde kommandoen over) fra Skorpionene henretter seks unge bosnjaker under Srebrenica-massakren. Han ble arrestert i juni 2005 og stilt for retten i Serbia. Det var den til da største krigsforbrytersaken i Serbia.

Han ble dømt til 20 års fengsel. Maksimumsstraffen han kunne ha fått var 40 år. Under rettssaken i Beograd uttalte han at han ikke angret på noe, bortsett fra at han ikke drepte soldaten som filmet. Medić anså seg selv som en serbisk patriot, men var delvis motivert av økonomisk gevinst for seg selv, skriver tidsskriftet *Foreign Policy*.''

Han omkom i en bilulykke nær Sremska Mitrovica mens han hadde helgepermisjon fra fengselet. 

## Se også
* Bosnia-krigen
## Referanser
Lamarckisme

**Lamarckisme** er et begrep som *i vår tid* betegner oppfatningen om at *ervervede* egenskaper nedarves hos levende organismer. Den opprinnelige tankegang var imidlertid ikke utviklet til noe som senere lett skulle bli sett som i konkurranse med darwinismen.

Begrepet knyttes til den franske naturforskeren Jean-Baptiste de Lamarck (1744-1829). Dette ble etterhvert en vanlig oppfatning blant naturvitenskapsfolk på 1800-tallet. Både Charles Darwin (1809-1882) og Jean-Baptiste de Lamarck la til grunn i sine teoribygninger at egenskaper et individ har ervervet (det vil si, tilegnet seg) i løpet av sin levetid, går videre i arv til avkommet. I deres samtid var imidlertid betegnelsen lamarckisme ikke brukt.

Hva Lamarck hadde observert var at endringer i miljøet og vaner går hånd i hånd med endringer i organismens bygning, slik at det oppstår nye arter. Darwin tilføyde hypotesen at det er en naturlig seleksjon i kampen om ressurser, men ingen av de to visste virkelig hvordan egenskaper nedarves fra en generasjon til en annen.  Gregor Mendel (1822-1884) og hans arvelighetslære var ikke noe noen av dem foregrep eller kjente til.  

Det tok lang tid før Larmarck ble ansett mer positivt, især fordi han var den første som antok en sammenheng mellom evolusjon og omgivelser og miljø.

## Referanser


## Litteratur
* Peter J. Bowler: *Lamarckian Inheritance.* I: *[[Encyclopedia of Life Sciences]].* 2006
* Richard Burkhardt: *The Spirit of System: Lamarck and Evolutionary Biology.*
* Stephen Jay Gould: *The structure of evolutionary theory.* Belknap Press of Harvard University Press, Cambridge, Mass. 2002, ISBN 0-674-00613-5.
* Ernst Mayr: *Lamarck Revisited.* In: *Journal of the History of Biology.* Band 5, Nr. 1, 1972, S. 55–94
* Alpheus Spring Packard: *Lamarck, The Founder Of Evolution. His Life and Work.* http://www.gutenberg.org/etext/20556
* Eliza Slavet: *Freud’s Lamarckism’ and the Politics of Racial Science.* In: *Journal of the History of Biology.* Band 41, Nr. 1, 2008, S. 37–80
Martin Landau

**Martin Landau** (1928–2017) var en amerikansk skuespiller.

Landau hadde sin første større filmopptreden i Alfred Hitchcocks film *[[Med hjertet i halsen]]* (1959). Fra 1966 til 1973 spilte Landau forkledningseksperten Rollin Hand i TV-serien **' og fra 1975 til 1977 rollen som John Koenig i den britiske sciencfictionserien **'. I begge seriene spilte han mot sin daværende hustru Barbara Bain.

Landau ble tildelt Oscar for beste mannlige birolle for rollen som Bela Lugosi i filmen *[[Ed Wood (film)|Ed Wood]]* (1994). Han vant også fire Golden Globe.

Han har en stjerne på Hollywood Walk of Fame.

## Filmografi (utvalg)
* 1959 – *[[Med hjertet i halsen]]*
* 1963 – *[[Cleopatra (1963)|Cleopatra]]*
* 1979 – *[[Meteor (film)|Meteor]]*
* 1988 – *[[Tucker – En mann og hans drøm]]*
* 1994 – *[[Ed Wood (film)|Ed Wood]]*
* 1998 – *[[The X-Files (film)|The X-Files]]*
* 1998 – *[[Siste spill]]*
* 2001 – *[[The Majestic]]*

## Fotnoter



## Referanser


## Eksterne lenker
*
Utskarpen

**Utskarpen** [u:t`skarpen] er en bygd som ligger 37 km fra Mo i Rana i Rana kommune, på Helgelandskysten i Nordland fylke i Nord-Norge. Bygdas sentrum ligger innerst i fjorden Utskarpen, som er en bifjord til Ranfjorden.

Fylkesvei 17 og fylkesvei 810 passerer gjennom bygda.

Utskarpen har en barnehage, barne- og ungdomsskole, eldresenter og bygdemuseum. Våren 2018 åpnet mat- og overnattingsstedet «Til Elise Fra Marius». Våren 2020 åpnet butikken «Joker Utskarpen» og kafeen «Innistua» som er lokalisert i samme bygg i krysset der FV 17 og FV 810 møtes. I tillegg er det en rekke lag og foreninger.

I skolekretsen er det rundt 950 innbyggere, og den inkluderer Sør-Sjona, Nordsjona, Mellom-Sjona, Flostrand og Straumbygda.

Bygda har tilhørt tre kommuner. I 1839 ble den en del av Hemnes herredskommune; i 1929 tilhørte Utskarpen den tidligere kommunen Sør-Rana, og under kommunereformen i 1964 ble bygda en del av Rana.

## Historie
Mange arkeologiske funn i bygden vitner om gammel bosetning. Det er gjort funn fra steinalderen, eldre jernalder, og flere funn fra vikingtiden, blant annet et sverd av jern.

### Dilkestad
Den eldste gården i Utskarpen heter Dilkestad og er tidfestet til 1440. Eldre navneformer har vært *Diilckestad* (1567), *Dilckestad*, (1610, 1614, 1661), *Yttre Dilchestad* og *Indre Dilchestad* (1723).

Historikeren Oluf Rygh betegnet gårdsnavnet som enestående, og satte det i sammenheng med et ukjent elvenavn. *Dilka* betyr «bekk» på både svensk og lokal norsk dialekt, og han satte navnet i sammenheng med bekker som renner i nærheten.

### Utskarpen, Dalosen og Steinhaugen
Området tilhørte tre gamle gårder: Utskarpen, Stenhaug og Dalos. Disse gårdene har vært i drift siden 1500-1600-tallet.

Eldre navneformer på gården Utskarpen har vært *Vdschorpenn* (1567), *Vdschorpen* (1610, 1614, 1661) og *Udschorpen* (1723).

Gården Dalosen ble i 1567 kalt *Dallas*, senere *Dalaas* (1610, 1614), *Dalsaas* (1661) og *Dahloesen* (1723). Gården er oppkalt etter, og ligger i nærheten av utløpet til *Daloselven* («osen»), i dalen *Sjoneidet* mellom Utskarpen og Sjona.

Gården Steinhaugen (lokal dialekt: *Steinhåjen*) er nevnt i 1661 under navnet *Stennhøyen*, og i 1723 under navnet *Steenhougen*.

Sentrum av Utskarpen er på folkemunne kalt «Fallet». Dette var opprinnelig et fellesnavn på et området på nordsiden av Utskarpenfjorden, fra Ramseng i vest til Fallahågan i øst.

## Folketall
Statistisk sentralbyrå (SSB) oppgir følgende folketall for Utskarpen:

## Bildegalleri av Utskarpen


Fil:Utskarpen fjord 01.JPG
Fil:Utskarpen fjord 06.JPG



## Referanser

* Håkon Hauan, *Litt omkring fallet i Utskarpen*, Årbok i Rana, side 44 – 58, 2004

## Eksterne lenker
* Utskarpen
Jack Palance

**Walter Jack Palance** (egentlig **Volodymyr Palahniuk**, født 18. februar 1919 i Hazle Township i Pennsylvania, død 10. november 2006 i Montecito i Santa Barbara County i California) var en amerikansk skuespiller.

## Kunstnerisk virke
Han spilte en av rollene i *[[Bagdad Café]]*, som hadde premiere i 1987 og ble en overraskende publikums- og kassasuksess. Han vant rett etter en Oscar for beste mannlige birolle for rollen som «Curly Washburn» i *[[Byfolk!]]* (*City Slickers*). Regissøren Percy Adlon hevdet at det ble sagt at den Oscar-prisen egentlig gikk til Palance for rolleprestasjonen i *Bagdad Café*. Palance medvirket også i oppfølgeren til *Byfolk!*. Fra 1982 til 1985 var han programleder for tv-serien *[[Ripley's Believe It or Not!]]*. Palance er ellers kjent for å spille typisk skurkeroller på film, og utover *Byfolk* har han medvirket i filmer som *[[Shane]], [[Batman (1989)|Batman]], og [[Young Guns (film)|Young Guns]]*. Han har for det meste spilt i westernfilmer.

Han fikk en stjerne på Hollywood Walk of Fame.

## Familie
Palances foreldre var fra Ukraina. Han var far til skuespilleren Holly Palance.

## Filmografi
* 1951 – *[[Okinawa (film)|Okinawa]]*
* 1952 – *[[Skjer det i natt?]]*
* 1953 – *[[Shane]]*
* 1953 – *[[Farlig følge]]*
* 1963 – *[[Skapt for kjærlighet]]*
* 1987 – *[[Bagdad Café]]*
* 1988 – *[[Young Guns (film)|Young Guns]]*
* 1989 – *[[Tango & Cash]]*
* 1989 – *[[Batman (1989)|Batman]]*
* 1991 – *[[Byfolk!]]*
* 1994 – *[[Svaneprinsessen]]*

## Referanser


## Eksterne lenker
* 

*
Coacalco de Berriozábal

**Coacalco de Berriozábal** er en kommune lokalisert i *sone III* av delstaten México i Mexico, rett nord for Mexicos føderale distrikt, og utgjør en del av Mexico bys storbyområde. Administrativt senter for kommunen befinner seg i San Francisco Coacalco.

## Eksterne lenker
* 
* Informasjon om Coacalco de Berriozábal kommune (spansk)
Cuba Gooding jr.

**Cuba Michael Gooding jr.** (født 2. januar 1968 i The Bronx i New York City i New York) er en amerikansk skuespiller. Han har spilt i krigsfilmer som *[[Pearl Harbor (film)|Pearl Harbor]]* og *[[Men of Honor]]*, der han spilte mot Robert de Niro, samt i flere episoder av action-serien *[[MacGyver]]* på 1980-tallet.

I 2002 ble Gooding tildelt en stjerne på Hollywood Walk of Fame.

## Liv og virke
### Bakgrunn
Hans farfar var fra Barbados og hans familie emigrerte til Los Angeles og deretter til New York City før Cuba Gooding jr. ble født. Gooding studerte ved flere videregående skoler blant annet ved Tustin High School, Apple Valley High School og John F. Kennedy High School i Granada Hills, Los Angeles. Gooding tjenestegjorde som klassens president ved flere anledninger.

Gooding ble troende kristen i en alder av tretten år.

Gooding opptrådte med breakdance sammen med sangeren Lionel Richie under avslutningsseremonien for Sommer-OL i 1984 som denne gangen ble avholdt i Los Angeles. Etter å ha blitt uteksaminert fra videregående skole studerte Gooding japansk kampsport i tre år, før han for alvor begynte som skuespiller.

### Skuespiller
Tidlig i karrieren hadde han små gjesteroller i TV-serier som *Hill Street Blues* (1981), *Amen* (1988) og i *MacGyver* (1988, 1989 og 1990).

Goodings første store rolle var i regissør John Singletons kinofilm *[[Boyz n the Hood]]* (1991). Han fulgte opp denne suksessen med roller i andre kjente filmer som *[[Et spørsmål om ære]]* (1992), Judgment Night (1993) og *Lyn Jack* (1994), Outbreak - I faresonen (1995), *[[Men of Honor]]* (2000), *[[Rat Race]]* (2001) og i *The Fighting Temptations* (2003) der han spilte mot Beyoncé Knowles.

13. mars 1994 giftet Gooding seg med sin kjæreste Sara Kapfer, som han fikk tre barn sammen med: Spencer, Mason og Piper. Gooding spilte en arrogant fotballspiller på randen av sin karriere i Cameron Crowes film *[[Jerry Maguire]]* (1996). Filmen ble en stor suksess, og Gooding ble tildelt Oscar for beste mannlige birolle.

I 1997 hadde Gooding en birolle i filmen *[[Livets lyse side (film)|Livets lyse side]]*. De neste årene hadde filmene hans en varierende grad av vellykkethet. Gooding hadde en mindre birolle i regissør Ridley Scotts film *[[American Gangster]]* (2007), med blant andre Denzel Washington og Russell Crowe på rollelisten.

Gooding opptrådte også i en rekke filmer som ikke var spesielt kommersielt vellykket, for eksempel *Boat Trip* (2002), *Norbit* (2007) og *[[Daddy Day Camp]]* (2007), som alle fikk ekstremt negative anmeldelser og, med unntak av Norbit i 2007, gjorde det dårlig i kinosalene. Gooding hadde også hovedrollen i filmen *A Murder of Crows*, som han produserte sammen med sin gode venn og forretningspartner Derek Broes. Filmen ble Gooding sitt første forsøk på å produsere en film. I 2001 fikk han en liten cameo i filmen Zoolander, og i 2004 spilte han i Q-gjengen. I 2013 hadde han en rolle i den biografiske dramafilmen The Butler.

## Referanser


## Eksterne lenker
*
Almoloya del Río

**Almoloya del Río** er en kommune i *sone I* av delstaten México i Mexico. Kommunens areal er 12,49 km².

## Eksterne lenker
* Informasjon om Almoloya del Río kommune (spansk)
Knut Ofstad

**Knut Ofstad** (født 1957) er en norsk oversetter som har oversatt litterære verk fra dansk, svensk, engelsk og spansk. 

## Oversettelser

Hans mest kjente oversettelser (oversettelsesår i parentes):

* *Lula & Sailor* av Barry Gifford (1992)
* *Ondskapen* av Jan Guillou (1993). 
* *Slaktergutten* av Patrick McCabe (1995).
* *[[High Fidelity]]* av Nick Hornby (1996).
* *Gutter er gutter* av Nick Hornby (1998).
* *Enke for et år* av John Irving (1998).
* *Til jeg finner deg* av John Irving (2005).
* *[[Veien (roman|Veien]]* av Cormac McCarthy (2006).
* *[[Blodmeridianen]]* av Cormac McCarthy (2010).
* *Frukthagen* av Cormac McCarthy (2011*/ *2012).
* *Forbrytelser i Southern Indiana* av Frank Bill (2012)

For romanen *[[Blodmeridianen]]* ble Ofstad hedret med Bastianprisen i 2011. Han ble i 2004 tildelt Bokklubbenes skjønnlitterære oversetterpris.

Knut Ofstad er også kjent for å oversette mange av Jan Guillous romaner om Carl Hamilton.

## Referanser


## Eksterne lenker
* Oversikt over Ofstads oversettelser frem til 2010 på Nasjonalbibliotekets hjemmesider
Khíos (by)

**Khíos** er hovedstaden på den greske øya Khíos i nordlige Egeerhavet. Siden reformen i kommuneloven i 2011 er den blitt en del av kommunen og prefekturet Khíos. Byen er lokalisert på østkysten av øya motstående til den tyrkiske byen Çeşme. Byen har en befolkning på rundt 32 000 mennesker og er administrative hovedstad og hovedhavnen for både øya og den regionale enheten Khíos. Byen er den ene av åtte kommunale enheter på øya.

Lokalt blir byen ofte referert til som  «Khora» (Χώρα; bokstavelig «byen») eller «Kastro» (Κάστρο, «festning») for å skille den fra resten av øya som har samme navn.

Stedet ble bosatt allerede i oldtiden og byen ble bygd på nordsiden av en naturlig havn. Arkeologiske undersøkelser viser at det har vært bosetninger på det samme stedet som byen siden rundt 6000 f.Kr. Byen ble opprettet av grekere en gang rundt 1000 f.Kr. Tradisjonen hevder at Homer ble født i Khíos (eller Vrontados). Byen hadde en betydelig krigsflåte i antikken, og hadde stor handelsvirksomhet som ga en rikdom som førte til kulturell vekst. I romersk tid fikk byen en nedgang, men den vokste i bysantinsk tid, og i de neste tusen år var byen og øya en av de viktigste provinsene i Østromerriket. Ved 1500-tallet hadde den befestede byen blitt ytterligere befestet av påfølgende herskere til en omfattende middelalderfestning, «Kastro».

Dagens by har ekspandert utover fra «Kastro» og havnen i de siste 200 årene. Etter en ødeleggende jordskjelv i 1881 har byen deretter blitt ombygd i en nyklassisk stil, skjønt my av kaiområdet og utkantene er mer moderne. Selv om befolkningstallet er relativt stabilt, har byen fortsatt å ekspandere med forsteder bygd på i nord og sør. Senteret i byen er fortsatt konsentrert mellom havnen og festningen hvor administrasjonen, flere museer, den fremste handlegaten Aplotaria, og de kommunale parkene ligger.

Nord for Khíos ligger forstaden Vrontados, mens Khíos lufthavn og byen Karfas ligger noen få km sør for sentrum.

Byer huser følgende museer:
* Et arkeologisk museum
* Det bysantinske museum
* Palasset til Giustiniani
* Det maritime museum
* Museet Nea Moni

## Referanser


## Eksterne lenker
* 
* «Chios Town» , generell informasjon.
San Francisco Coacalco

**San Francisco Coacalco** er administrativt senter for kommunen Coacalco de Berriozábal i delstaten México. Denne byen er en del av Mexico by i Mexico.
Rage Against the Machine (album)

***Rage Against the Machine*** er debutalbumet til bandet Rage Against The Machine, utgitt i 1992. Sanger som «Killing in the Name» og «Freedom» ble verdenskjente. Albumet ble svært godt mottatt av kritikere og regnes i dag som en klassiker i sin genre.

## Coverbildet
På coverbildet kan man se den vietnamesiske munken Thich Quang Duc. Han satte fyr på seg selv i protest mot President Ngô som undertrykte buddhismen i Vietnam.

## Sporliste
#«Bombtrack»
#«Killing in the Name»
#«Take the Power Back»
#«Settle For Nothing»
#«Bullet in the Head»
#«Know Your Enemy»
#«Wake Up»
#«Fist Full of Steel»
#«Township Rebellion»
#«Freedom»

## Singler
* «Killing in the Name»
* «Freedom»
* «Bombtrack»
* «Bullet in the Head»

## Referanser


## Eksterne lenker
*
Tigerberget

**Tigerberget Supporterklubb** er fotballklubben  sin supporterklubb.

Supporterklubben har per 19. desember 2008 1128 medlemmer. Medlemmene har sin egen tribuneseksjon (feltene T1, U1) (kortside) på Sør Arena. I 2007 sesongen var supporterklubben plassert på feltene Q1, R1 og S1 (langside). På kampen mot  i 2007 viste en avstemning 80 % flertall for å flytte over på kortsiden.

Tigerberget arrangerer turer for sine medlemmer til Starts bortekamper.

Starts supporterklubb het opprinnelig *Tigerberget*. Klubbnavnet ble endret til *Menigheden* foran . På et ekstraordinært årsmøte den 15. mars 2012 ble det besluttet å gå tilbake til det opprinnelige navnet.

## Miniheden
Miniheden er en mini supporterklubb for barn.  De står ved siden av storebror på felt MINI U1 på Sør Arena.  Våren 2009 ble Miniheden dannet etter en liten debatt på Menighedens hjemmesider.  Barna fikk eget felt å sitte på, skjerf og genser.

## Referanser


## Eksterne lenker
* tigerberget.no
Evil Empire

***Evil Empire*** er Rage Against The Machines andre album og ble lansert 15. april 1996, nesten fire år etter debutalbumet *[[Rage Against the Machine (album)|Rage Against the Machine]]*. 

Albumet hentet sin tittel fra uttrykket *[[Ondskapens imperium]]* (engelsk: Evil Empire) som Ronald Reagan og andre vestlige konservative brukte for å beskrive Sovjetunionen.

«Bulls on Parade» var den første singlen som ble utgitt fra albumet. Den ble nominert til en Grammy. Det ble også den neste singelen, «People of the Sun». Den tredje singelen fra platen, «Tire Me» vant en Grammy for kategorien «Best Metal Performance» i 1997. Også «Down Rodeo» og «Vietnow» ble utgitt som singler.

## Sporliste
#«People of the Sun»
#«Bulls on Parade»
#«Vietnow»
#«Revolver»
#«Snakecharmer»
#«Tire Me»
#«Down Rodeo»
#«Without A Face»
#«Wind Below»
#«Roll Right»
#«Year Of Tha Boomerang»

## Singler
*«Bulls on Parade»
*«People of the Sun»
*«Tire Me»
*«Down Rodeo»
*«Vietnow»

## Medvirkende
* Zack de la Rocha – vokal
* Tom Morello – gitar
* Tim Commerford – bassgitar
* Brad Wilk – trommer
* Lisa Johnson Fotograf
* Brendan O'Brien – produsent

## Referanser


## Eksterne lenker
*
Ixtapaluca

**Ixtapaluca** (tidvis forkortet til *Izta*) er en by og en kommune i den østlige delen av delstaten México i nasjonen Mexico. Byen inngår i Mexico bys storbyområde ZMCM, beliggende mellom selve Mexico by og den vestlige grensen til delstaten Puebla.

Per 2006 består Ixtapaluca deler av verdens største slumområde, sammen med Chalco og Neza (begge i Mexico).

Dets navn, Ixtapaluca, betyr «Hvor saltet blir vått».

## Byen
Sognet Ixtapaluca ble opprettet i 1531 og hadde en stor prominens i området. Kommunepalasset ble bygget i 1973.

Den har 322 238 innbyggere (2007) og totalt sett 475 924 innbyggere i hele kommunen (2007) på areal av 276&nbsp;km².

## Kommunen
Ixtapaluca fikk kommunestatus i 1933. Det er en viktig forstadsby ettersom mange som arbeider i Mexico by bor i Ixtapaluca, og den har fått økt kommersiell interesse de siste årene grunnet dette. Den første *fraccionamiento* eller underavdeling er kalt for San José de la Palma, Municipio de Ixtapaluca, og ble bygd i 1989. Kommunen grenser til Chalco, Valle de Chalco Solidaridad, Chicoloapan, La Paz, Texcoco, Tlalmanalco, og delstaten Puebla.

Området ble første gang bosatt i 1286 av mexikaere (også kalt aztekere av en del historikere). Etter den spanske erobringen i 1543 ble Ixtapaluca gitt til kontrollen av Juan de Cuellar som fortsatte den tidligere praksisen til den opprinnelige indianske befolkningen med å kreve tributt hver åttiende dag fra folket som bodde her.

## Referanser


## Eksterne lenker
* 
* Informasjon om Ixtapaluca kommune (spansk)
Kevin Kline

**Kevin Delaney Kline** (født 24. oktober 1947 i St. Louis i Missouri) er en amerikansk skuespiller. Han vant en Oscar i kategorien beste mannlige birolle for sin rolle som «Otto» i filmen *[[En fisk med navn Wanda]]* (*A Fish Called Wanda*). Kline har en sønn som også er skuespiller, Owen Kline, kjent for sin hovedrolle i filmen *[[The Squid and the Whale]]* (2006).

## Filmografi
* 1982 Sofies valg som Nathan Landau.
* 1985 Silverado som Paden.
* 1987 Et rop om frihet som Donald Woods.
* 1988 En fisk ved navn Wanda som Otto West.
* 1991 Grand Canyon – i storbyens hjerte som Mack.
* 1993 Dave som Dave Kovic / Bill Mitchell.
* 1996 Ringeren i Notre Dame som kaptein Phoebus.
* 1997 The Ice Storm som Ben Hood.
* 1999 Wild Wild West som Gordon / USAs President Ulysses S. Grant.
* 2000 Veien til El Dorado som Tulio.
* 2002 Ringeren i Notre Dame 2 som kaptein Phoebus
* 2006 Den rosa panteren som politi-sjefen Dreyfus.
* 2008 Historien om Despereaux som Andre.
* 2010 The Conspirator som Edwin Stanton, USAs krigsminister.
* 2011 No Strings Attached som Alvin Franklin.
* 2013 Last Vegas som Sam.
* 2015 Ricki and the Flash som Pete.
* 2017 Skjønnheten og udyret som Maurice.
* 2021 The Good House som Frank Getchell

## Referanser


## Eksterne lenker

* 
* 
*
Mob. Styrken

***Mob. Styrken*** er den første LP-en fra Heimevernslaget. Den ble utgitt i 1978.

## Sporliste
#«Soldatstevet»
#«Heimevernsongen»
#«Heimevernscoqtail'n»
#«Brevet frå barrikaden»
#«Dragonane på Norderhov»
#«Mattis og 1905»
#«Han var ein tapper mann»
#«Bonsersjant Børø»
#«Arnljot og Elline Gelline»
#«Hegra festning»
#«Lidiche»
#«Eritrea»

## Medvirkende
### Heimevernslaget
* Visekorporal Rotmo – Vokal, Lurk, Tamburin og Fiolin.
* Korporal Henriksen – Trekkspill.
* Bonsersjant Børø – Gitar.
* Johan Brandtzæg – Bass.
### Øvrige
* Jostein Eide - produsent
* Rune Nordal - tekniker

## Kilder
* 

## Eksterne lenker
*